**Berta Zúñiga Cáceres** (Puerto Cortés, Honduras, 1990eko irailaren 24a) gizarte-ekintzailea. 2017ko maiatzaz geroztik Hondurasko Herri Erakundeen eta Indigenen Kontseilu Zibikoaren (COPINH) koordinatzaile nagusia da.

Biografia
---------

Berta Cáceres eta Salvador Zúñigaren alaba, COPINHeko militanteak. Lenca herriaren eskubideen eta ingurumenaren defentsan aritzen den erakundearen kideak jazarpen handia jasan dute, besteak beste, heriotza mehatxuak, arrisku-egoera etengabea, erasoak espetxeratzeak.

Berta Zúñiga, bere anai-arrebak bezala, herri-hezkuntzako eskoletan trebatu zen eta gaztetatik sartu zen politikan. Amarekin eta anai-arrebekin batera, COPINHeko jardueretan parte hartu zuen.

2009ko estatu-kolpetik aurrera, erakundeen aurkako errepresioa areagotu egin zen. Bereziki Agua Zarca proiektu hidroelektrikoaren aurkako borrokagatik Berta Cáceres jazarpena eta mehatxuak jasan zituen eta azkenik, 2016ko martxoaren 2an erail zuten.

Berta Zúñiga bere amaren erailketaren ikerketaren bultzatzaile nagusietako bat izan zen, eta krimenaren ikerketa sakona eskatu zuen, bai estatuan, bai nazioartean. Estatu Batuetan lege-proiektu bati laguntzeko kanpaina bat ere hasi zuen, herrialde horrek Hondurasekiko laguntza militarra eten zezan.

COPINHeko koordinatzaile nagusia
--------------------------------

2017. urteko maiatzean, Berta Zúñiga COPINHko koordinatzaile nagusi hautatu zuten, hil aurretik bere amak bete zuen kargu bera. Kargu horretatik, gizarte eta ingurumen borrokarekin jarraitu du, batez ere lenca herriaren ekonomia, gizarte, kultura eta ingurumen eskubideak mehatxatzen dituzten megaproiektuen aurka. COPINHren lidergoa onartu eta aste gutxira, haren eta erakunde horretako beste kide batzuen aurka egindako eraso armatu bati aurre egin zion.

Erreferentziak
--------------

1. 1 2    *Las mil vidas de Berta Cáceres - Revista Factum.*  3 de junio de 2016.
2. 1 2 3    *Berta Z. Cáceres: "Mi mami siempre decía que no iba a llegar a los 50".* .
3. 1 2   Zárate, Joseph.  (2 de julio de 2017). *Los herederos de Berta Cáceres.*  ISSN 0362-4331..
4. ↑   resilience. *Drawing Strength from our Ancestors - Resilience.* .
5. ↑    *BERTA ZÚÑIGA CÁCERES: LÍDER, SÍMBOLO Y LEGADO ANCESTRAL.* .
6. ↑    *Berta Zúñiga Cáceres, la heredera de la lucha medioambiental indígena en Honduras - RTVE.es.*  7 de mayo de 2016.
7. ↑   Times, The New York.  (5 de marzo de 2018). *El caso por el homicidio de Berta Cáceres suma un detenido más; activistas acusan que no es suficiente.*  ISSN 0362-4331..
8. 1 2    *Meet Bertha Zúñiga Cáceres, Honduras - Nobel Women's Initiative.*  8 de diciembre de 2017.
9. ↑   Andrea.  (19 de octubre de 2017). *Bertha Zúñiga, hija de la activista asesinada Berta Cáceres: "Honduras tiene unas tasas de impunidad del 96%, por eso también se mata con tanta facilidad".* .
10. 1 2   OEA.  (1 de agosto de 2009). *OEA - Organización de los Estados Americanos: Democracia para la paz, la seguridad y el desarrollo.* .

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q51692319
* Commonscat Multimedia: Berta Zúñiga Cáceres

---

 |

* Wd Datuak: Q51692319
* Commonscat Multimedia: Berta Zúñiga Cáceres